Lav et referat af nedenstående tekst:

Tekst:
Hansine Bay mødte på en af sine jævnlige gåture på Øster Hurup strand en kvinde, der bad hende om hjælp. - Selvfølgelig ville jeg hjælpe, så jeg gik med hende derned, fortæller Hansine Bay til TV2 Nord. Se redningsaktionen i videoen herunder. Artiklen fortsætter under videoen. Da de nærmede sig så Hansine Bay, at en delfin lå i vandet tæt ved kysten. - Det var meget lavvandet. Den sad ikke fast, men den var kommet på ene side af revlen, så den var mellem kysten og revlen. Hansine Bay vurderer, at delfinen kan have været på jagt efter fisk tættere ved kysten. Da det så er blevet lavvande, er den blevet fanget mellem kysten og en revle. Den teori bakkes op af biolog ved Nordsøen Oceanarium Kristina Ydesen, der også har set videoen. - Det kan være, at den har været på jagt efter fisk, og så ikke kunne komme ud igen. Og i så fald kan den være udkørt efter at forsøge at komme ud, siger hun til TV2 Nord og fortsætter: - At få en video af nogen, der prøver at hjælpe en delfin, har jeg ikke set tidligere, siger Kristina Ydesen, biolog ved Nordsøen Oceanarium. - Vi smed bukserne og hoppede i De fire redere gik i gang med at få hjulpet den lille hval ud på dybere vand igen. - Den kunne ikke selv komme over revlen, så vi smed bukserne og hoppede i. Vi ville bare redde den, siger Hansine Bay. Efter en cirka en times redningsaktion lykkedes det de fire at få delfinen hjulpet ud i det dybe vand ved at dirigere den længere ned mod havnen, hvor Hansine vidste, at vandet var dybere. - Til sidst svømmede den ud. Jeg synes, det er dejligt. Hvis vi ikke havde opdaget det, var den måske død. Det bliver nemlig mere lavvandet senere på dagen. Vi hjælper hinanden, så det er dejligt, fortæller Hansine Bay. Artiklen fortsætter under billedet. På spørgsmålet om man skal hjælpe delfinen, fortæller biolog Kristina Ydesen, at det afhænger af situationen. - Hvis delfinen kommer ud og svømmer væk, er det fint og godt arbejde. Men det kan også være, at den har været syg og driver i land igen kort tid efter. Hun fortæller desuden, at man kan ringe til Naturstyrelsen, der kan sende en vildtkonsulent, som kan vurdere dyrets tilstand. Se telefonnumer i faktaboks ovenfor. Senere på aftenen var Hansine Bay igen på tur på Øster Hurup strand for at se, om delfinen skulle have drevet op på land igen, men den var der ikke.

Referat:
En helt almindelig muslingejagt på stranden i Øster Hurup blev forleden forvandlet til en redningsaktion.